GiliGold/VAD_KnessetCorpus huggingface dataset:
מוחמד כנעאן: ציפיתי שהיום משרד המדע - באמצעות הנציגים הבכירים שהוא שלח לוועדה הזאת - באמת ייתן לאותם אנשים שעמד בדו-שיח איתם והבטיח להם הבטחה בעל פה, שדינה כהבטחה בכתב.
מוחמד כנעאן: מה אשמתו של דוקטור באסל גטאס שסמך מאוד על הדברים שקיבל בעל פה מאנשי משרד המדע?
מוחמד כנעאן: אותם אנשים שהוא דיבר איתם וניהל איתם משא ומתן לא יחזרו בדברים שלהם, אלא באמת יתמכו תמיכה רצינית, מסיבית, הוגנת, עניינית למחקר ופיתוח הגליל, שהוא היחידי במיגזר הערבי, שהיום כתוצאה מאי קליטתם של אקדמאים ערביים שאינם נקלטים במשרדי הממשלה השונים, כולל משרד המדע, אין רואים הרבה מדענים ערביים הנמצאים במשרד המדע במקומות שונים במשרד הזה.
מוחמד כנעאן: אגודת הגליל מעסיקה מספר אקדמאים שהם מתמחים בעניינים שונים, דוקטורים בעניינים שונים, גם מדריכים שחלקם גם בעלי תואר דוקטור וחלקם מתכוון להשלים את הלימודים שלו, פשוט באים לקטוע את העשייה המבורכת של מרכז שאנחנו מתפארים בו כאוכלוסייה ערבית במדינת ישראל, שהוא המרכז היחידי ונמצא בעיר כה גדולה, באזור כה גדול.
מוחמד כנעאן: ממלא ראש עיריית שפרעם והסגן שלו באו הנה כי איכפת להם, חשוב להם שאותו מרכז שמדברים עליו יישאר פתוח בעיר שפרעם.
מוחמד כנעאן: הייתי מצפה שמשרד המדע, ומשרד המדע דווקא, שהוא עומד בראש ועדת השרים לענייני האוכלוסייה הערבית, ייתן פרס עידוד לאותה אגודה שעברה מקרוואנים למבנה קבוע, שמשרד המדע יכול להתפאר ולהגיד: יש לי מרכז כזה במיגזר הערבי, יש לי מרכז כזה שמעסיק עשרות אנשים, עשרות אקדמאים, עשרות אנשים מומחים בעניינים שונים, ואנחנו זקוקים להם.
מוחמד כנעאן: היום, כתוצאה מהמצב העגום בכללותו במיגזר הערבי, באים ומאיימים בסגירת מרכז חשוב מאוד.
מוחמד כנעאן: לכן גבירתי היושבת ראש ואני פנינו גם לשר עם העתק לכבודך, ואני מברך על הישיבה הזאת; אבל גם השר לא טרח חודש ימים לענות על זה, למרות שהוא מנסה להשקיע במיגזר הערבי, מנסה לעשות, אבל לפחות קודם כל שיעשה בתחום שלו, במשרד שלו, שינחה את האנשים של המשרד, כולל המדענית הראשית, כולל המנהל הכללי, כולל כל מי שנוגע לדבר הזה, שינחה אותם בצורה הברורה להציל את מרכז מחקר ופיתוח אגודת הגליל, שהוא היחידי במיגזר הערבי שאנחנו מתפארים בו, ואנחנו רוצים שימשיך לפעול.
מוחמד כנעאן: אני מקווה היום שהוועדה תקבל החלטה ברורה וחד משמעית, תפנה למשרד המדע, לשר המדע, התרבות והספורט מר מתן וילנאי, שבאופן מיידי ידאג למצוא את התקציב הדרוש לכסות את ההבטחות שניתנו בעבר ולתת למרכז הזה להמשיך ולהתקיים; ואני בטוח ומשוכנע, גם לפי כל הנתונים, לפי כל הנתונים - אפילו של המשרד, אי אפשר כאן לטעון טענות שווא שהוא לא מנוהל, גם הנתונים מראים שהמחקר ופיתוח מנוהל בצורה מסודרת, ואם ישנן פה ושם הערות, אני חושב שאותה הנהלה, אותם אנשים מוכנים לשמוע, מוכנים לתקן, כי רוצים להתקדם, ואני שמח שאפילו בכל הנתונים שיש לנו כאן, בכל הסקירות שיש לנו כאן, מצבו טוב מאוד.
מוחמד כנעאן: אבל הוא זקוק לעזרה, ואני מבקש החלטה ברורה שהוועדה מבקשת ממשרד המדע להקציב באופן מיידי ולהציל את המחקר ופיתוח הזה.
עסאם מח'ול: של מחקר ופיתוח הגליל, הייתה לי פנייה ליושבת ראש הוועדה כדי לקיים דיון; ואני מציע לקיים אותו בצורה מסודרת ולהכין אותו טוב על מדיניות משרד המדע -ובכלל המצב בתחום הזה באוכלוסייה הערבית, כי אני חושב שישנן בעיות מיוחדות וישנן בעיות אקוטיות וזועקות, וישנה אפשרות לתרומה מאוד חשובה לא רק ברמה של האוכלוסייה הערבית, אלא ברמה של החברה הישראלית בכלל, ובכלל כתרומה לקידום המדע.
עסאם מח'ול: אני חושב שמי שרוצה להבין את מה שאני אומר בעניין הזה צריך קודם כל לבקר גם במרכז המחקר והפיתוח בגליל.
ענת מאור: הם חוזרים בהם מההבטחות.
עסאם מח'ול: שלהם היא למדע, התרומה שהם יכולים לתת היא תרומה אוניברסלית קודם כל, ואחר כך היא תרומה שתשרת את האינטרסים של האוכלוסייה הערבית ותענה על הצרכים שלהם ועל הצרכים של הצפון ושל כל האזור.
עסאם מח'ול: אני דווקא רוצה לקנות את זה שאתם יזמתם את זה, ואני אטיל עליכם את האחריות לשמור על זה.
עסאם מח'ול: אני חושב שזאת השאלה המרכזית שעומדת היום.
עסאם מח'ול: אני רוצה רק לציין שהצוות המוביל במחקר ופיתוח הגליל הם אנשים שהגיעו מהאוניברסיטאות הגבוהות ביותר ברמה העולמית, החל מ-M.I.T ומאוניברסיטאות בלונדון ובמקומות אחרים, כדי לתרום את תרומתם ולבטא את המחוייבות הזאת שלהם, ואני חושב שצריך רק לראות בקונטקסט הזה את היכולת שלהם גם לגייס כספים והגישה הנוחה יותר שלהם והיענות לדרישות שלהם ולהצעות שלהם בעניין המחקרים החשובים שהם מקיימים.
עסאם מח'ול: אני חושב שצריך לדעת שמה שעומד על הפרק היום בפני משרד המדע הוא החלטה פוליטית.
עסאם מח'ול: זאת החלטה, כי אני חושב שגם האחוזים והמספרים וכמה עלה וכמה לא עלה, השאלה המרכזית היא מה היא נקודת ההתחלה.
עסאם מח'ול: כי תמיד אתה יכול להימצא במקום שאתה לא יכול לרדת יותר, שאתה רק יכול לעלות ממנו.
עסאם מח'ול: השאלה היא האם באמת בתחום המדע אנחנו עוסקים רק באמות מידה יבשות, רק באמות מידה שלא מתייחסות כפי שאת הגדרת את זה לבסיס אתני.
עסאם מח'ול: אני לא רוצה בסיס אתני.
עסאם מח'ול: אני דווקא רוצה שהכל לא יהיה על בסיס אתני במדינת ישראל.
עסאם מח'ול: לא רק במדיניות המדע, אבל קודם כל גם במדיניות המדע.
עסאם מח'ול: אבל עצם זה של מה שאת מגישה כאן, גם לא על בסיס פוליטי, מה שאת מגישה לנו כאן על העניין הזה של איך את מסבירה את העניין של המכון לחקר הגולן, מדוע זה שבע מאות אלף, ואגודת הגליל ארבע מאות וארבעים אלף.
עסאם מח'ול: מדוע?
עסאם מח'ול: מכיוון שכאן קשה בגלל הסיבות הפוליטיות לגייס כספים.
עסאם מח'ול: אז מה זה?
עסאם מח'ול: אז מה זה אם זאת איננה החלטה פוליטית?
עסאם מח'ול: זה אפילו מעבר להחלטה אתנית.
עסאם מח'ול: זאת החלטה פוליטית.
עסאם מח'ול: היא לא החלטה שהיא מיטיבה עם יהודים.
עסאם מח'ול: היא מיטיבה עם יהודים מתנחלים.
עסאם מח'ול: היא מאוד פוליטית.
עסאם מח'ול: אני חושב שמי שעושה את זה איננו יכול לבוא בטענות כשאנחנו אומרים שיש עילה אקוטית שהיא נוגעת למרכז המחקר והפיתוח היחידי שקיים במיגזר הערבי, ואז אנחנו כאילו מתייחסים לזה שעכשיו אנחנו כולנו שווים.
עסאם מח'ול: בשנת 1997 המחקר ופיתוח של מיג"ל של קריית שמונה קיבל מיליון ושבע מאות אלף שקל, החלטת ממשלה.
עסאם מח'ול: האם זאת אינה החלטה פוליטית?
עסאם מח'ול: השאלה של מחקר ופיתוח הגליל אחרי שטלטלתם אותה, אמרתם שיש ויש תמיכה ותומכים ובעד, והמנגנון קיים, ואז אתם מחליטים שזה אינו קיים.
עסאם מח'ול: אזי תמצאו את הפתרון.
עסאם מח'ול: מדוע הפתרון הוא שצריך לסגור את המחקר ופיתוח?
עסאם מח'ול: איך אפשר לחיות עם זה?
עסאם מח'ול: הבעיה המרכזית היא שהכדור הוא במגרשו של משרד המדע, ובמגרשה של הממשלה לתת את התשובה, למצוא את הנוסחה מאין להביא את הכסף הזה ולתת את הכסף הזה, ולא לחפש הסברים למה צריך כן להשלים עם זה שסוגרים את המחקר ופיתוח.
עסאם מח'ול: אי אפשר להמשיך ולטמון את הראש בחול.
עסאם מח'ול: כאן ישנה מדיניות של אפליה, כאן יש קביעה שהיא בלתי נסבלת.
עסאם מח'ול: כאן יש פגיעה בזיק התקווה היחידי בעניין הזה, בתחום הזה שנוגע לאוכלוסייה הערבית, שנוגע לאזור הצפון, שנוגע לגליל, שהוכיח את עצמו.
עסאם מח'ול: אני לא רוצות טובות מאף אחד.
עסאם מח'ול: אני מדבר על מרכז למחקר ופיתוח שהוכיח את עצמו שהוא ברמה המדעית שמאפשרת לנו לתבוע את הדברים האלה כזכות ולא כחסד מאף אחד.
עסאם מח'ול: אני חושב שיש מקום היום להחליט החלטה חד משמעית וברורה.
עסאם מח'ול: ועדת המדע קוראת לשר המדע ולמשרד המדע למנוע את סגירת המרכז למחקר ולפיתוח הגליל, להקצות את התקציבים, ואפילו את הנוסחה איך לכסות את התקציבים המגיעים למחקר ופיתוח כדי להבטיח את המשך פעולתו, ואני חושב שהמשך הדיון הבסיסי על השוויון לא רק ברמה של מי מובטל יותר, אלא גם ברמה של השכבות הגבוהות של התחרות ושל התחרות המדעית, היא שאלה מרכזית שנצטרך לדון בה ולהעמיד אותה על שולחן הדיונים הזה בהקדם בדיון מיוחד.
צבי הנדל: הפוליטי, אבל תנסו בכל זאת, במאמץ גדול.
צבי הנדל: אנא השתדלו מאוד.
צבי הנדל: צריך לזכור שאינני מגן על משרד המדע.
צבי הנדל: אני חושב שמשרד המדע, התקציב שהוא נותן - אינני יודע אם משרד המדע אשם בזה - היה צריך להיות הרבה יותר משמעותי ממה שהוא באמת היום, וגם אתמול וגם שלשום.
צבי הנדל: אבל בראייה לאומית, כנראה שתמיד המשרד הזה, אולי למעט פעם אחת, השרים בו לא היה בהם כוח פוליטי כזה שיכלו לאיים ולקבל תקציבים נוספים.
צבי הנדל: אבל לא זאת הבעיה כרגע.
צבי הנדל: אני רוצה שתדעו שמשרד המדע עבר שרים ממינים שונים.
צבי הנדל: הבולט שבהם מזיכרוני עם הצרות שחששנו ממנו, הייתה שולמית אלוני.
צבי הנדל: נוף קטיף התחיל הרבה לפני שהיא הייתה שרה.
צבי הנדל: מצצו לנו את לשד העצמות בשביל להגיע למסקנות ולהשתכנע מעל כל צל צלו של ספק שנוף קטיף, אם ייסגר, זאת תהייה בעיטה גסה במדע, כי אין שם שום עניין ושיקול פוליטי.
צבי הנדל: אם הוא בכלל עוסק במשהו, בחקר מדבריות החוף, חלק גדול מהעניין הוא לטובת האזור ורווחתו במובן הרחב של המילה ולא הצר, לא של גוש קטיף בלבד.
מרים ולדמן: חטיבה שעוזר להם.
צבי הנדל: להיזהר בעניין, של מי שחרוץ, ואני אומר את זה לזכותן, ייהנה; ומי שאולי פחות חרוץ פוליטית, לא מדעית - מדעית אין חוכמות, לא ייהנה.
צבי הנדל: אני קיבלתי כרגע את הנייר הזה.
צבי הנדל: לא הכנתי שיעורי בית.
צבי הנדל: אני רק יודע מה יש לי בבית.
צבי הנדל: בוכים.
צבי הנדל: דיברתי עם השר, והוא בכה יחד איתי שאין לו תקציב, אבל זה עוד לא מציל את המצב.
צבי הנדל: הורידו אצלנו בחמישים אחוז.
צבי הנדל: לא קרה לי דבר כזה גם לא בתקופתה של שולמית אלוני, ואני מדגיש: שולמית אלוני, כי שולמית אלוני לא בדיוק החברה שלנו בעניין הזה.
צבי הנדל: גם מתן וילנאי לא ממקימי גוש אמונים, אבל הוא יותר קרוב, הוא היה אלוף הפיקוד שם.
צבי הנדל: אני מסתכל פה, ואני רואה אגודת הגליל, שדרך אגב אין לי שום בעיה שהיא שינסו לייחס לפוליטיקאים כאלה או אחרים שיושבים פה לשמאלי בפרגון להצלחתכם.
צבי הנדל: הלוואי וכמה שאתם רוצים יהיה כפול.
צבי הנדל: אין לי בעיה עם זה.
צבי הנדל: אגודת הגליל הוקמה בשנת 1994, עשר שנים אחרי קטיף.
צבי הנדל: היא מקבלת תשעים אחוז מהתקציב שלה.
צבי הנדל: אני קורא בטבלה פה.
צבי הנדל: משרד המדע, התרבות והספורט, טבלה מספר 2, דירוג מרכז וכדומה.
צבי הנדל: אני אומר שאגודת הגליל מקבלת תשעים אחוז מכלל התקציב שלה בסך הכל.
ענת מאור: ציון.
ענת מאור: זה השקלול של דף אמות המידה.
צבי הנדל: מספר משרות החוקרים.
צבי הנדל: וגם בזה אני לא בא להלין, אבל אני רוצה שלא ילינו כלפי המשרד.
צבי הנדל: ישנה פה אפליה מתקנת משמעותית.
צבי הנדל: אם אני רואה פה, דיברו פה על מתנחלים, כל יש"ע – יהודה שומרון וחבל עזה כולו שלוש וחצי משרות, ורק הגליל חמש משרות.
צבי הנדל: את זה לפוליטיקה.
צבי הנדל: ואם יש מחקר ופיתוח בגליל שהוקם לפני שש שנים ומגיע לרמה שהוא מגיע, ואל התקציבים שהוא מגיע, ויש מחקרי פיתוח שהוקמו לפני שש-עשרה שנה ומגיעים למה שהם מגיעים, ואין איש במשרד המדע והפיתוח שאומר שהמחקרים או הרמה המדעית או התוצאות המדעיות או הרווח היישומי שיש מזה איננו טוב.
קריאה: שתקציבים צריך לחלק לפי ותק של ישובים.
צבי הנדל: אחד שנמצא בצרה לא תקין, כי יש בעיה גדולה במחקר ופיתוח, אני מכיר מחקר ופיתוח אחד - אזי אני מדבר עליו, אבל אם אני שומע שאצלם ישנה בעיה אקוטית, ואני יודע שאצלי ישנה בעיה גדולה או במקום שבו אני גר, אני מתאר לעצמי שלא אני בן יחיד, ולא הם בנים יחידים.
חגית מסר-ירון: לצעירים אנחנו נותנים יותר עידוד, כי אנחנו מחכים שהם יעמדו על הרגליים.
צבי הנדל: שאצלנו ישנה בעיה, ואני שומע שאצלם ישנה בעיה, ואין לי כלים לבדוק, ואני מאמין לכולם, אני מניח שגם מי שאינו יושב על יד השולחן הזה, יש לו גם בעיה.
צבי הנדל: זאת אומרת שהעניין של המחקר ופיתוח בבעיה.
צבי הנדל: אני מציע שהסיכום, הדרישה, העבודה שלנו תיעשה כך שחלקו של המחקר ופיתוח בעוגה התקציבית יגדל.
ענת מאור: יותר מסיביות בישיבה הזאת, ואני כבר רוצה לומר מראש שזאת תהייה החלטה בצורה מאוד מאוד גורפת וחזקה.
ענת מאור: אז שאלתי היא מה עוד בתוך הישיבה אתם עושים כדי שלא נצא רק עם הצהרת אמונים, אלא עם מחוייבות יותר גדולה של המשרד?
ענת מאור: כמובן גם להצעה של חבר הכנסת צבי הנדל שכולנו שותפים אליה.
ענת מאור: זאת אומרת: מה באופן יותר מחייב ייעשה כדי שאותו מחקר קהילתי וסביבתי אכן יטופח בכל המקומות כולם?
ענת מאור: אני אבקש מממלא מקום ראש עיריית שפרעם להציג את ההיבט של הישוב וההשלכה שזה עושה.
נסים ג'רוס: יאסין שאיננו נמצא איתנו, אבל הוא הוזמן.
נסים ג'רוס: עקב אילוצים הוא לא יכול להגיע.
נסים ג'רוס: שמחתי מאוד להיות איתכם כאן בדיוק הבונה החיובי הזה.
נסים ג'רוס: חשבתי שרק אצלנו לפעמים יש צעקות ויש עליות וירידות.
נסים ג'רוס: זאת הפעם הראשונה שלי, וזה באמת מחזק את כולנו ביחד.
נסים ג'רוס: מחקר ופיתוח אגודת הגליל לעיר שפרעם, לתושבים, נחשב לאחד האיברים המרכזיים בגוף שלנו.
נסים ג'רוס: פנה אלינו דוקטור באסל גטאס בערך לפני שישה חודשים וביקש את עזרתנו, ואנחנו ישבנו, ובאמת עשינו מחשבה עמוקה ביותר.
נסים ג'רוס: אנחנו כן רוצים לסייע וכן רוצים לעזור.
נסים ג'רוס: אבל היות שמצבן של כל המועצות המקומיות בכלל בארץ הוא מצב מאוד חמור ומאוד קשה מבחינת כספית, גם ראש העיר וגם ההנהלה הגענו למסקנה שגם על חשבון אותו מגרש שאין לנו לילדים שלנו בכפר, ואותו מתנ"ס שקשה לנו מאוד להפעיל זה לאורך חודשים רבים עקב המצב הכספי החמור, אנחנו החלטנו שכן נעזור למחקר ופיתוח הזה.
נסים ג'רוס: אנחנו הוזמנו אל המחקר ופיתוח ונכחנו, גם כבוד ראש העיר וגם ההנהלה, והתרשמנו מאוד לטובה.
נסים ג'רוס: שפרעם בתקופה האחרונה, והרי כולכם יודעים, עברנו תקופה לא קלה שהייתה תקופת הבחירות.
נסים ג'רוס: והנה ראינו עוד פעם באמת שישנה תקווה מחדש - שמקום כזה שיש בו הרבה מדענים יכול להביא תנופה מסויימת לעיר.
ענת מאור: באסל גטאס התחייב שיהיו מדענים ומדעניות, שיש לקדם באופן מאוד מאוד נחרץ גם את הנשים.
ענת מאור: הם אמרו שזה בהחלט על סדר היום, וגם בישיבה הבאה ביקשתי וסוכם שאחת - אולי מהמועצה הציבורית - שתהייה גם אישה תמיד במשלחת שתבוא לדיונים.
נסים ג'רוס: המתחילה בתחום המדע, בתחום התיירות וגם בתחום הכלכלי לתושבים, היות שהמחקר ופיתוח מושך גם את תשומת לבם של הרבה גורמים חיוביים במדינה.
נסים ג'רוס: נודע לי בתקופה האחרונה שהיה מפגש בין דוקטור באסל גטאס לבין כבוד השר מתן וילנאי.
נסים ג'רוס: האדם הזה, אני אישית רוחש לו אמון רב.
נסים ג'רוס: איך שהוא נכנס לתפקיד אני אמרתי: הנה זה הזמן; ונמסר לנו גם מראש העיר, שישנה הבטחה מכבוד השר בסדר גודל של סכום מסויים, משהו כמו חמש מאות אלף שקלים, שהובטח לנו לקדם את העניין של המחקר ופיתוח בכל התחומים.
נסים ג'רוס: אנחנו גם מבקשים את העזרה שלכם, ובמקביל לזה אנחנו, מועצת העיר, באנו ותרמנו למחקר ופיתוח סכום של מאה וחמישים אלף שקלים.
נסים ג'רוס: אני מדבר על שנת 1999, והם קיבלו את הכסף רק בערך לפני חודשיים.
נסים ג'רוס: אפילו את המאה וחמישים אלף שקלים שהבטחנו, היה מאוד מאוד קשה לנו לשלם.
נסים ג'רוס: אנחנו עם ראש העיר וגם הסגנים היינו מוכנים שכל אחד מאיתנו, במסגרת של שלושה חודשים, נוותר על חמישים אחוז מהמשכורת שלנו, שזה הלחם של הילדים, כדי שהמחקר ופיתוח הזה ימשיך להתקיים.
נסים ג'רוס: אני מבקש מכולם שגם לפעמים את הדברים הפוליטיים צריך לשים בצד, כולנו ביחד צריכים לחזק את המחקר ופיתוח ולתת לו את המגיע לו, ואם ירשה לי דוקטור באסל גטאס ברשותו, אני גם הייתי מזמין את כולכם לבוא לשפרעם, נשמח לקבל אתכם, גם בעירייה, כמו שיודעים לקבל כל הזמן אורחים, ובאמת מקרוב תבואו לבדוק ולראות בשטח מה שנעשה במקום.
נסים ג'רוס: אני מבקש את ציונכם ולצאת מכאן באמת עם החלטה.
מוסאם מסאלחה: המשרד בכל התחום האזורי וגם באהדה למרכז המחקר והפיתוח הזה, מרכז מחקר ופיתוח אגודת הגליל, גם אני רוצה להצטרף ולחזק את האווירה החיובית ואת ההסתכלות החיובית לעניין, וגם לברך על הרעיון בעצם שזרקת של לדון בכל מה שקשור במדע באוכלוסיית המיעוטים במיגזר הערבי במדינה.
מוסאם מסאלחה: אני רוצה להתנגד, אולי לא בחריפות גדולה, להסתכלות כאילו שמרכז המחקר והפיתוח החדש שהוקם בכפר קרע או במשולש, כאילו שהוא מבוטל, כאילו שכל המאמצים שהאנשים שם השקיעו מבוטלים ואינם קיימים.
מוסאם מסאלחה: היחידי, זאת אומרת שאין קיים אחר.
מוסאם מסאלחה: זאת המשמעות היחידה של המילה יחיד.
מוסאם מסאלחה: אזי אני גם מצפה ומקווה שגם חברי הכנסת והוועדה בבוא הזמן תתמוך גם במרכז החדש וגם תטפח אותו וגם תעמוד לימינו, כדי שהוא יוכל לקדם גם את פעילותו באזור האחר שהוא לא הגליל.
מוסאם מסאלחה: אני רוצה להתריע, זה טוב ויפה שפוליטיקאים גם מתערבים ומנסים לקדם עניין שהוא מדע.
מוסאם מסאלחה: אני כאיש מדע עכשיו - לא ערבי, כאיש מדע בכלל, אני בעד כל מי שמוכן לבוא, לתרום ולקדם פעילות מדעית ללא הקשר ללאום של המדען.
מוסאם מסאלחה: המדע הוא בינלאומי.
מוסאם מסאלחה: אין מדע אתני.
מוסאם מסאלחה: כולם, כל מי שיושב פה אמרו, וזה עומד לזכותם.
מוסאם מסאלחה: זה למד בגרמניה, ההוא למד בארצות הברית, ההוא עבד שמונה שנים כאן בחברה שהיא לא ערבית, וכולנו למדנו או אצל פרופסורים יהודים או אצל פרופסורים זרים - ואין מדע אתני.
מוסאם מסאלחה: הטענות של אפליה שמופנות למשרד המדע, על פי מיטב שיפוטי האישי, ואני מעורב בפעילות הזאת כבר ארבע שנים וחצי, ואני חבר בוועד המנהל של אגודת הגליל, היא לא קיימת בצורה שהובנה כאן; וזה למרות כל התמיכה והעידוד שלי לקדם את המחקר ואת מרכז המחקר והפיתוח הזה.
מוסאם מסאלחה: אי אפשר לבוא ולהאשים את הפוליטיקאים שהבטיחו הבטחות בכל מה שקרה פה, ועל זה, למרות שזה לא יישמע נחמד עכשיו, לפי דעתי קיים פה כשל ניהולי של מי שהחליט על הצעדים בתקופה הזאת, בקצב הזה, בגודל הזה, ועבר את גבולות התקציב כפי שאושר בוועד המנהל.
מוסאם מסאלחה: זה צריך לבוא לדיון אולי בישיבת הוועד המנהל הקרובה, ואולי צריך ללמוד לקח גם לגבי מרכזי מחקר ופיתוח אחרים.
קריאה: ללמוד לקח.
מוסאם מסאלחה: ללמוד לקח; ומי שמנהל משהו, אם אין לו נייר ביד, ואם אין לו התחייבות כספית, איננו יכול.
ענת מאור: שבידך?
מוסאם מסאלחה: להבטחה כזאת.
ענת מאור: הייתה הכחשה להתחייבויות בעל פה?
מוסאם מסאלחה: התחייבות.
ענת מאור: עידוד?
ענת מאור: שני השרים האלה הם בכנסת.
מרים ולדמן: בדרך שלו.
מוסאם מסאלחה: עובדים על פי המלצותיה של ועדה ציבורית שהיא כוללת גם נציגים מהצפון, גם נציגים מהדרום, גם פרופסורים ממכוני מחקר מבוססים יותר, אם אנחנו נבוא ונתחיל לחלק את הכסף הקטן שיש לנו על פי מזג האוויר הפוליטי ורוח הדברים הפוליטי, זה יהיה מאוד קשה.
מוסאם מסאלחה: אם אנחנו פועלים על פי אמות מידה ברורות ואחידות לכל מרכזי המחקר ופיתוח באמצעות ועדה ציבורית - לא אני מחליט, לא אני עובד המשרד מחליט, אני מקבל המלצות של ועדה חיצונית מחוץ למשרדי, ולפי דעתי צריך לחזק את הקו הזה שכולנו נהיה שווים, כי אם היום בגלל פעילות פוליטית ניתן לחזק את אגודת הגליל-
ענת מאור: אמות המידה שקיבלנו לפנינו, מתי הן נכתבו ונקבעו, בבקשה?
משה ענבר: משרד המדע על אמות מידה וללוות את הפעילות המדעית של המכונים השונים.
משה ענבר: יש לציין שמכון הגליל קיבל מהציונים הגבוהים במשך השנה האחרונה, וזה מתבטא גם בשינוי התקציבי, והשינוי התקציבי אומר שזה המכון היחידי שקיבל העלאה של כמעט חמישה אחוזים לעומת השנה הקודמת, כאשר מרבית המכונים או שירדו או שההעלאה הייתה מזערית.
משה ענבר: הבעיה העיקרית היא כמובן בעיה תקציבית.
משה ענבר: ועדת הקבע לא ראתה לנכון לבטל מכונים - וזו למעשה הייתה האפשרות היחידה כדי להגדיל באופן משמעותי למכונים אחרים - אלא להמשיך בפעילות של כל המכונים, ובמסגרת הקיימת לא הייתה לה שום אפשרות אלא לפעול כפי שזה התבטא.
מוחמד כנעאן: שאנחנו שללנו קיום מחקר ופיתוח במשולש.
מוחמד כנעאן: אף אחד לא התכוון לזה.
מוחמד כנעאן: אמרנו שהמחקר ופיתוח במשולש … על קיפוח המחקר ופיתוח באגודת הגליל כתוצאה ממחקר ופיתוח אחר.
מוחמד כנעאן: כאן בטבלה יש לנו שלושה מרכזי מחקר ופיתוח בהתנחלויות.
מוחמד כנעאן: כי אז פשוט לא יכולים לתרץ את התמיכה או אי התמיכה בזה שיש עוד מחקר ופיתוח במיגזר הערבי.
מוחמד כנעאן: לזה הכוונה.
חוסאם דיאד: המדעים במיגזר הערבי.
חוסאם דיאד: המדיניות הברורה של משרד החינוך בתקופה האחרונה היא לטפח את עבודת החקר, עבודות הגמר בבתי הספר.
חוסאם דיאד: זאת אומרת מה שנקרא לומד עצמאי ולומד חוקר.
חוסאם דיאד: לצערי הרב עבודות הגמר כדי שיתבצעו, צריך מישהו שיתמוך בהם - חוקרים.
חוסאם דיאד: לצערי הרב אין לנו הרבה חוקרים במוסדות אקדמאים דוברי ערבית, שיכולים לטפח וללוות תלמידים במוסדות האלה.
חוסאם דיאד: כי לעבודת מחקר, לעבודת גמר במקצוע המדעי, צריך ציוד מתקדם וצריך גם מלווה טוב.
חוסאם דיאד: לאחרונה, לפני ארבע שנים, נוצר לנו קשר פורה מאוד עם אגודת הגליל, עם המחקר ופיתוח שלהם שהיה עוד בעילבון, והפנינו הרבה תלמידים לבצע בו את הגמר בהנחיה שלהם, ולאור ההצלחה המלצתי בפני הנהלת המחלקה לנוער שוחר מדע שיקימו את מרכז נוער שוחר מדע הראשון במיגזר הערבי דווקא אצלם.
חוסאם דיאד: אומנם אין להם הרבה פעילות, אבל לפי המדיניות של משרד המדע, שהם מקבלים את העבודה גם מהקהילה, כן רציתי שהמחקר ופיתוח יאמת.
חוסאם דיאד: חיובית.
ענת מאור: מקדמים?
חגית מסר-ירון: והמחקר ופיתוח של הגליל בפרט הם פנינה בפעילות של משרד המדע כל השנים.
חגית מסר-ירון: יש להם תרומה לתחום המדע והקהילה וגם למדע עצמו.
חגית מסר-ירון: העניין הזה נמצא בסדר עדיפויות גבוה בידי המשרד בהווה ובעתיד, וזה ימשיך להיות כך, ואפילו יגבר.
חגית מסר-ירון: אנחנו עומדים מאחורי זה.
חגית מסר-ירון: אני מצטרפת לקריאות שהועלו כאן להגדלה תקציבית, ואנחנו כולנו נשמח אם זה יקרה בעתיד - אבל במקביל איננו מסתפקים בזה, כי יש לנו ניסיון לא טוב בהיסטוריה של המשרד עם הגדלות תקציביות ושאיפות.
חגית מסר-ירון: לכן, בעניין הזה של מרכזי מחקר ופיתוח אזורי אנחנו בהחלט מנהלים עכשיו בדיקה מה יקרה אם לא תהייה הגדלה תקציבית, כשיש איזו שהיא מטרה לחשוב האם כדאי לצמצם את מרכזי המחקר ופיתוח ולתת נתח יותר משמעותי להם.
חגית מסר-ירון: בעניין הזה פרופסור מרים ולדמן היום בישרה לי שסוף סוף היא מצאה תאריך.
חגית מסר-ירון: אנחנו הולכים לקיים יום עיון בעניין הזה לכל מרכזי המחקר והפיתוח האזוריים, וכל מי שמתעניין מוזמן.
חגית מסר-ירון: את אמרת לי 12 ביולי, בשביל להציג את הדברים ולראות ראייה כוללת ואחר כך לנהל דיון אצלנו במשרד איך אנחנו באמת עושים ניצול אופטימלי של המשאבים המוגבלים עם טיפוח העניין הזה בעתיד.
חגית מסר-ירון: אני רוצה להדגיש כי ההסתכלות שלנו במשרד היא הסתכלות כוללת רוחבית על כל הארץ, ולא איזה שהוא מאזן אינטרסים.
חגית מסר-ירון: כפי שנאמר יש איזו שהיא פרישה של המחקר והפיתוח, כי יש בעיה כללית בכולם, המחקר והפיתוח של הגולן שלא היה כאן נציג שלו, אני חושבת שהוא בסכנת סגירה לא פחות ממשית מאשר המחקר ופיתוח של אגודת הגליל.
חגית מסר-ירון: התקציב שלהם קוצץ מאוד.
חגית מסר-ירון: יש מרכזי מחקר ופיתוח נוספים, כמו מחקר ופיתוח חצבה, שעדיין יושבים בקרוואנים הרבה מאוד שנים.
חגית מסר-ירון: הם לא עברו למבנים.
חגית מסר-ירון: אנחנו מחוייבים בראייה כוללת, ואנחנו מנסים לבנות מערכת שקופה ויציבה, שאינה נתונה ללחצים פוליטיים כאלה ואחרים, אלא על סמך אילו שהן אמות מידה מדעיות מינהליות תקינות.
חגית מסר-ירון: התחושה שלי, ואני מוכרחה להגיד שאני באה ממערכת אקדמית טהורה, שבאילוצי התקציב והמינהל התקין משרד המדע עשה בשנת 2000 ככל יכולתו בתקציבים הקיימים.
חגית מסר-ירון: באמת אני שלמה עם זה, עם כל הרצון הטוב ועם כל ההזדהות עם הפעילות של מחקר ופיתוח הגליל.
חגית מסר-ירון: נעשתה לפי דעתי אופטימיזציה בכל המישורים, ובהתחשב במה שאמרתי.
חגית מסר-ירון: פתרונות – מה אפשר עוד לעשות בשנת 2000?
חגית מסר-ירון: אני רואה שלוש אפשרויות.
חגית מסר-ירון: אפשרות אחת: אם אנחנו נצליח להגיע לאיזו שהיא הגדלה בתקציב משרד המדע במשך שנת 2000, ברור שמחקר ופיתוח הגליל יקבל מיידית חלק מהתקציב.
חגית מסר-ירון: אם תהייה הגדלה לתקציב התמיכות, יש לנו כאן האחוזים היחסיים.
חגית מסר-ירון: מחקר ופיתוח הגליל יקבל את החלק שלנו.
חגית מסר-ירון: אם תהייה הגדלה לתקציב המחקר ופיתוח התחרותי, מאתיים ושבעים אלפי השקלים הראשונים מיועדים למחקר ופיתוח הגליל.
חגית מסר-ירון: כל סכום שייכנס למשרד המדע ממקור תקציבי, בעדיפות ראשונה יגיע למחקר ופיתוח הגליל על סמך אמות המידה האלה שהן שקופות.
חגית מסר-ירון: שני הגורמים הנוספים שאני רואה שיכולים לעזור, אחד זה שוב ועדת עזבונות, ושוב הוגשה בקשה לוועדת עזבונות.
חגית מסר-ירון: יש שם מקור תקציבי שהוא אינו בשליטתנו.
חגית מסר-ירון: זאת ועדה, השופט טל עומד בראשה, ומשרד המדע ממליץ בחום עם כל אמות המידה לתקצב את זה ועומד מאחורי ההמלצה הזאת.
חגית מסר-ירון: ההחלטה היא לא שלנו, אבל משם יכול לבוא מקור תקציבי ניכר, וזה עדיין פתוח.
חגית מסר-ירון: הדבר השלישי שמישהו העלה כאן, אבל אני יכולה להציע לשר להעלות את זה, שתהייה תקנה תקציבית מיוחדת כמו למיג"ל (מרכז ידע גליל עליון) שהיא תהייה יעודית לעניין הזה, אבל שוב זה לא בא מטעם משרד המדע אלא ברמה ממשלתית.
חגית מסר-ירון: אני מוכנה להציע לשר שאולי יעלה את זה להחלטת ממשלה.
חגית מסר-ירון: זה בפירוש יכול להביא פתרון מיידי לבעיה הזאת, אבל לא דרך משרד המדע.
מוחמד כנעאן: ייסגר דווקא בו בזמן שהשר מתן וילנאי עומד בראש ועדת השרים לענייני המיגזר הערבי.
מוחמד כנעאן: זה האבסורד.
מוחמד כנעאן: הוא צריך להבין את זה.
מוחמד כנעאן: אנחנו לא נשלים עם זה.
מוחמד כנעאן: אם המחקר ופיתוח ייסגר, לדעתי הוא צריך לקום מחר ולהתפטר.
ענת מאור: לברך את כל הצוות, את מנהל מרכז אזורי אגודת הגליל ואת הצוות, ואת נציגי ממלא מקום ראש עיריית שפרעם; ואני מבינה שעל דעת המשרד אנחנו רואים שיש פה עבודה פורייה ביותר עם תוצאות מאוד חשובות, ועל כך אני מברכת.
ענת מאור: אנחנו גם נענים בהחלט לרצון לבקר במקום.
ענת מאור: אני מכבדת מאוד את משרד המדע ומבינה שפעלו לפי אמות מידה ומינהל תקין, ואני רוצה לקבוע שעם זאת יש דברים שחייבים להפעיל בהם שיקול דעת מיוחד.
ענת מאור: הוועדה לא יכולה ולא קיבלה תשובות ממשרד המדע איך למנוע את סגירת מרכז אזורי אגודת הגליל, ואני מצטערת על כך.
ענת מאור: אני רוצה לציין שמייד כשקיבלתי את הפנייה מחבר הכנסת עסאם מח'ול ומחבר הכנסת מוחמד כנעאן, זאת הישיבה הראשונה במושב הזה, קבענו לשבוע הראשון של המושב את הישיבה הזאת, כי יש בעניינה דברים שהם דחופים, הכרחיים וחשובים.
ענת מאור: איננו בשום אופן יכולים להסתפק בהבהרה, המינהל התקין עומד בכל אמות המידה, ושהמרכז ייסגר.
ענת מאור: מדוע אני אומרת את זאת?
ענת מאור: אני רוצה גם להגיד מה הפתרונות.
ענת מאור: ראשית - נציגי משרד המדע, אני רוצה להפנות את תשומת לבכם שברשימת אמות המידה חסר הדבר שהוא אולי המרכזי ביותר, זה עקרון ההעדפה המתקנת.
ענת מאור: פרופסור משה ענבר, בתור יושב ראש ועדת הקבע למחקר ופיתוח האזורי, אני מבינה שהייתה ועדה ברשות מר בריק.
ענת מאור: אם אין בתוך חמש אמות המידה אמת מידה נוספת של העדפה מתקנת למיגזר הערבי ולנשים ולכל מי שדרושה לו העדפה מתקנת, אף פעם לא נוכל לקדם יעדים לאומיים שמוסכמים וקידום האוכלוסייה הערבית וקידום המדע בתוכה, אין מה לשבת עוד דיון ועוד דיון.
ענת מאור: זה מוסכם על כולם.
ענת מאור: לפיכך אני פונה קודם כל למשרד לשנות את אמות המידה מכאן ואילך.
ענת מאור: הטווח המיידי – אינני רוצה לומר שצריך לחרוג ממינהל תקין, אבל אני רוצה כן לקבוע באופן ודאי ולתבוע בשם הוועדה כולה ממשרד המדע להפעיל את שיקול הדעת, בין אם זה מעתודות ובין אם זה מהעברות תקציביות שמותרות בתוך מינהל תקין, ולעשות זאת.
ענת מאור: אנחנו מדברים עכשיו על שש מאות אלף שקלים חדשים, שאני מבינה שהסכום מוסכם וברור.
ענת מאור: הבנו שיש פתרונות שאולי יהיו, אם זה מקרן עזבונות ואם זה מתקציב נוסף.
ענת מאור: אבל בכל מקרה הוועדה תובעת ממשרד המדע לתת לה תשובה תוך שבוע מה הם הדברים שנבדקו.
ענת מאור: גבירתי המדענית הראשית, אני מאוד מקבלת את מה שאמרת על תקציב נוסף, אבל אנחנו רוצים לראות שמשרד המדע אכן נאבק באופן נחרץ על הגדלת התקציב היום בממשלה.
ענת מאור: מדוע אני אומרת זאת?
ענת מאור: כשהייתה לי שיחה עם שר המדע, אני הבנתי שבשנה הראשונה ובגלל קיצוץ הרוחב, לא יכלו להיאבק.
ענת מאור: אבל אנחנו ביום המדע הקדשנו את כל העניין ב14- במארס לכך שכל סדר היום הציבורי של המדע במדינת ישראל, גם בתודעה וגם בתקציב צריך רף הרבה יותר גבוה.
ענת מאור: בוועדת הכספים היה דיון על אותם ארבעת מיליארדי השקלים החדשים שמורכבים חלק מגבייה נוספת של מס הכנסה וחלק מתקציבים שלא נוצלו ולא מומשו.
ענת מאור: אנחנו איננו יכולים לשבת פה ככנסת ולדעת שבסוף זה לא יילך לא לפיתוח ולא להשקעה.